Diari Oficial de la Generalitat Valenciana


Sumario DOGV 3513, del 09-06-1999 (1999/5469)

DECRETO 76/1999, de 1 de junio, del Gobierno Valenciano, por el que se autoriza la ampliación de enseñanzas en la Universidad Politécnica de Valencia.
------------------------------------------------------------------------------------------------------------------------------------------------------

Permalink ELI

**https://dogv.gva.es/es/eli/es-vc/d/1999/06/01/76/dof/spa/html**

### Datos del documento

Número DOGV
:   3513

Fecha DOGV
:   09-06-1999

Sección del DOGV
:   III. CONVENIOS Y ACTOS - C) AUTORIZACIONES ADMINISTRATIVAS

Número del documento
:   1999/5469


Fecha del documento
:   01-06-1999

Organismo emisor
:   Conselleria de Cultura, Educación y Ciencia

Tipo de documento
:   Decreto

Descriptores 

:   * título de estudios
    * legislación
    * universidad
    * centro de enseñanza

Decret 76/1999, d'1 de juny, del Govern Valencià, pel qual s'autoritza l'ampliació d'ensenyaments en la Universitat Politècnica de València. [1999/5469]
  
La Universitat Politècnica de València, a l'objecte d'adequar els ensenyaments que impartix a les noves directrius generals sobre titulacions universitàries, ha sol·licitat l'autorització per a la implantació dels ensenyaments universitaris que conduïxen a l'obtenció dels títols oficials d'Enginyer Tècnic en Informàtica de Gestió i Enginyer Tècnic en Informàtica de Sistemes, per transformació de l'antiga diplomatura en Informàtica, especialitats de Gestió i Sistemes, i adjunta la memòria justificativa de les titulacions i també l'acord del Consell Social de la Universitat que proposa la implantació dels ensenyaments a què fa referència el present decret.
  
El Consell Interuniversitari de la Comunitat Valenciana va tindre coneixement de la sol·licitud de la Universitat Politècnica de València.
  
El Consell d'Universitats va emetre un informe favorable en relació a la proposta d'implantació d'ensenyaments formulada per la Universitat Politècnica de València, i homologa els corresponents plans d'estudis.
  
Per tot això i complint-se els requisits que exigix l'article 9 de la Llei Orgànica 11/1983, de 25 d'agost, de Reforma Universitària, el Reial Decret 557/1991, de 12 d'abril, sobre creació i reconeixement d'universitats i centres universitaris, i el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i prèvia deliberació del Govern Valencià, en la reunió del dia 1 de juny de 1999,
  
DECRETE
  
Article únic
  
Autoritzar la Universitat Politècnica de València per a la implantació i posada en funcionament dels ensenyaments que conduïxen a l'obtenció dels títols oficials d'Enginyer Tècnic en Informàtica de Gestió i Enginyer Tècnic en Informàtica de Sistemes, que la Escola Universitària d'Informàtica organitzarà en València.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per dictar les disposicions necessàries per a l'aplicació i execució del que disposa este decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 1 de juny de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Copia Permalink ELI